OBEC ŽEHRA, 053 61 Žehra
Obec Žehra, Žehra 104, tel: 053/4495231, www.obeczehra.sk , e-mail: info@obeczehra.sk

	Z mimoriadneho zasadnutia Krízového štábu /ďalej len KŠ/ a  Miestnej povodňovej komisie /ďalej len MPK/ obce Žehra konaného dňa 22.07.2020 o 8.00 hod. v zasadačke obecného úradu v Žehre

Prítomní: podľa prezenčnej listiny

Program: 		1. Zhodnotenie povodňovej situácie v obci
                	2. Postup povodňových záchranných  prác v obci
                	3. Prijatie uznesení

K bodu l
Na základe mimoriadnej udalosti / povodne / dňa 21.07.2020 o 15:00 starosta obce, Marián Kandrač, zvolal zasadnutie KŠ a MPK obce Žehra. 
Členovia MPK na základe návrhu prevádzkovateľa verejného vodovodu v obci Žehra zhodnotili  situáciu  v obci a navrhli starostovi z dôvodu vybreženia toku Žehrica v časti ochranných pásiem prameňov obecného vodovodu, kde došlo ku kontaminácií pitnej vody  vyhlásiť v obci III . stupeň povodňovej aktivity a mimoriadnu situáciu. 
O 15.00 hod. starosta obce na návrh KŠ a MPK vyhlásil v katastri obce Žehra  
III. stupeň povodňovej aktivity a tuto skutočnosť okamžite oznámil  na Okresný úrad Spišská Nová Ves a prostredníctvom Integrovaného záchranného systému - čísla 112 aj ostatným zložkám. Okamžite  bola táto skutočnosť tiež oznámená obecným rozhlasom všetkým občanom a boli zvolaný členovia DHZO, zamestnanci obce a prevádzkovateľ verejného vodovodu  k započatiu záchranných prác.
O možnej kontaminácií pitnej vody bol upovedomený RÚVZ Spišská Nová Ves a akreditovaným pracoviskom boli vykonané odbery pitnej vody pre vykonanie analýz.   
Núdzové zásobovanie pitnou a úžitkovou vodou bolo zabezpečené prostredníctvom PVPS a.s. Poprad resp. DHZO Žehra a prevádzkovateľom vodovodu.
K bodu 2
     Na základe zistených skutočnosti  a po rozdelení úloh boli v obci započaté záchranné práce.
K bodu 3
                                    Miestna povodňová komisia obce Žehra
                                                 Uznesením č. 1/2020 

1.	s ch v a ľ u j e

-	vyhlásenie III. Stupeň povodňovej aktivity na území obce od 15.00 hod. 
dňa 21.07.2020
-	vyhlásenie mimoriadnej situácie na území obce Žehra od 08:00 hod. dňa 22.07.2020  

2.	d o p o r u č u j e 
-	vydať príkaz na činnosť k záchranným prácam
-	vykonať upresnenie škôd spôsobených povodňou
-	zabezpečiť núdzové zásobovanie pitnou vodou do výsledkov chemických rozborov pitnej vody odobratých z vodojemu verejného vodovodu
-	vykonať opatrenia súvisiace zo sprevádzkovaním verejného vodovodu a zabranením prípadnému možnému zopakovaniu sa mimoriadnej situácie.

Zapísal: Miloš Pacovský                                      

Žehra 22.07.2020
                                                                                                                   Marián Kandrač                                                                                                                       starosta obce